# Cyrilika

### Z Wikipédie

Cyrilika alebo cyrilské písmo je:

- písmo používané na zápis viacerých slovanských jazykov (ruského, ukrajinského, bieloruského, bulharského, srbského a macedónskeho) i neslovanských jazykov Strednej a Východnej Ázie (kirgizský, turkménsky, uzbecký, mongolský atď.),
- upravená podoba hlaholiky

## [úprava] Ruská abeceda

Príkladom použitia cyrilského písma je moderná ruská abeceda:

Ruská abeceda
А а | Б б | В в | Г г | Д д | Е е | Ё ё | Ж ж | З з | И и | Й й
К к | Л л | М м | Н н | О о | П п | Р р | С с | Т т | У у | Ф ф
Х х | Ц ц | Ч ч | Ш ш | Щ щ | Ъ ъ | Ы ы | Ь ь | Э э | Ю ю | Я я

## [úprava] Dejiny cyriliky

Cyrilské písmo vzniklo z hlaholiky a gréckej abecedy a dnes sa používa v modernej podobe, ktorá sa v slovenčine nazýva aj azbuka. Pôvodne bolo vytvorené pre zápis staroslovienskeho jazyka.

V starom Bulharsku (pokrývajúcom vtedy väčšie územie ako dnes), kam po vyhnaní z Veľkej Moravy (885/886) utiekli niektorí z vyhnaných Metodových žiakov, sa popri hlaholike rozšírila praktickejšia cyrilika. Cyriliku vytvoril pravdepodobne buď ešte svätý Cyril alebo Metodov žiak Kliment Ohridský alebo iný Metodov žiak v bulharskej Preslavi z veľkých písmen gréckej abecedy, pričom ale minimálne 10 písmen charakteristických pre slovanské jazyky je odvodených z hlaholiky. Svoj názov cyrilika dostala na počesť Cyrila, ktorý bol prehlásený za svätého. Cyrilika vznikla koncom 9. storočia v Bulharsku ako súčasť snáh o jeho osamostatnenie od Byzantskej ríše: duchovní mali namiesto byzantského úradného jazyka gréčtiny prejsť na jazyk slovanský, k čomu potrebovali vhodné písmo. Cyrilika je jednoduchšia a praktickejšia ako hlaholika. Zavedenie cyriliky oficiálne potvrdil až knieža Simeon (893-927).

Z Bulharska sa šírila do Chorvátska a Čiech hlaholika a do Srbska, na Ukrajinu a do Ruska hlaholika a hlavne cyrilika. V Čechách sa hlaholika ojedinele používala asi po 11. storočie. Najprv paralelne s latinskou abecedou, neskôr sa od jej používania upustilo.

Moderná typografická podoba cyrilskej abecedy, tzv. azbuka, pochádza zo začiatku 18. storočia a je výsledkom úprav v Rusku za cára Petra Veľkého. Používa sa dodnes na Ukrajine, v Rusku ako aj v mnohých ďalších krajinách na území bývalého Sovietského zväzu a jeho vazalských štátov (mongolčina), ako aj v Bulharsku, Srbsku, Čiernej Hore a Macedónsku. Azbuku/cyriliku používali do 18. stor. aj valašskí a sedmohradskí Rumuni.

## [úprava] Cyrilika vs. azbuka

V mnohých jazykoch (napr. angličtine, nemčine) sa aj azbuka označuje ako „cyrilské písmo“. Ani v slovenčine terminológia nie je ustálená:

- Jedna definícia je uvedená hore
- Iná definícia azbuky je, že je tu treba chápať ako poslednú „podformu“ cyriliky
- Ďalšia definícia zas hovorí, že cyrilika je písmo, ktorým dnes už píšu len Bulhari, Srbi, Čiernohorci, Macedónci a rum. Moldavci (do 18. stor. aj Rumuni), kým ostatní píšu azbukou (Rusi od 11. storočia).

Zdroj: "http://sk.wikipedia.org../../../c/y/r/Cyrilika.html"

Kategória: Písmo

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Afrikaans
- Alemannisch
- Asturianu
- Беларуская
- Български
- Brezhoneg
- Bosanski
- Català
- Česky
- Словѣньскъ
- Чăвашла
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Gàidhlig
- Galego
- עברית
- Hrvatski
- Krèyol ayisyen
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Lietuvių
- Latviešu
- Македонски
- Nederlands
- Norsk (nynorsk)
- Norsk (bokmål)
- Nouormand
- Polski
- Português
- Română
- Русский
- Srpskohrvatski / Српскохрватски
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Tatarça
- Українська
- 中文